Juba praegu on kümneid erinevaid generaatoritüüpe, millistega igaüks võib tutvuda Interneti vahendusel. Loetlen vaid mõned neist ja seda otsimise hõlbustamiseks inglise keeles: Pool type reactor; Pressurized water reactor (PWR); Boiling water reactor (BWR); Fast breeder reactor (FBR);  Pressurised Heavy Water Reactor (PHWR or CANDU); Magnox reactor; Advanced gas-cooled reactor (AGR); Light water cooled graphite moderated reactor (RBMK); Fast neutron reactor; Molten salt reactor; Aqueous Homogenous Reactor ja palju teisi. Seetõttu on üsna mõttetu küsimus, kui palju võiksid Eestisse sobivad reaktorid maksta näiteks 10 aasta pärast. Kindlasti vähem kui Ignalinasse kavandatud Kanada firma AECL reaktor ACR 700, mille investeerimismaksumus oleks kuulu järgi 1083 dollarit kilovati kohta, kuid mida  meie 15 aasta pärast võtaksime juba enda ostu kavandamisel vanarauana. Tark on seetõttu oodata ja teha tarku otsuseid optimaalsel ajal, sest praegu käib hoogne põhimõtteliselt uute neljanda põlvkonna reaktorite väljatöötamine ja just sellele reele peame jõudma kunagi ka meie.